Kristers Aparjods
Kristers Aparjods (dzimis 1998. gada 24. februārī) ir latviešu kamaniņu braucējs. Pasaules un Eiropas čempionātu medaļu ieguvējs, olimpiskās bronzas medaļas ieguvējs stafetē 2022. gada ziemas olimpiskajās spēlēs Pekinā. Viņa māte Aiva Aparjode ir bijusī kamaniņu braucēja, pēc karjeras beigām — trenere. Arī māsa Kendija nodarbojas ar kamaniņu braukšanu. No kamaniņu sporta brīvajā laikā nodarbojas arī ar orientēšanās sportu, kas bija pirmais sporta veids, kurā Kristers trenējies.